CELEX: 32016R1614
Language: hu
Date: 2016-09-08 00:00:00
Title: A Bizottság (EU) 2016/1614 felhatalmazáson alapuló rendelete (2016. szeptember 8.) a tej- és tejtermékágazatban a sovány tejpor tekintetében a 2016. évi állami intervenciós időszak meghosszabbítása és a 2017. évi állami intervenciós időszak előrehozatala, valamint az (EU) 948/2014 végrehajtási rendelet értelmében nyújtható magántárolási támogatás tekintetében a 826/2008/EK rendelet, az e rendelet szerinti állami intervenció tekintetében pedig az 1272/2009/EU rendelet további alkalmazása érdekében az (EU) 2016/1238 felhatalmazáson alapuló rendelettől való eltérés formájában ideiglenes rendkívüli intézkedések megállapításáról

9.9.2016   
            
            
               HU
            
            
               Az Európai Unió Hivatalos Lapja
            
            
               L 242/15
            
         A BIZOTTSÁG (EU) 2016/1614 FELHATALMAZÁSON ALAPULÓ RENDELETE
   (2016. szeptember 8.)
   a tej- és tejtermékágazatban a sovány tejpor tekintetében a 2016. évi állami intervenciós időszak meghosszabbítása és a 2017. évi állami intervenciós időszak előrehozatala, valamint az (EU) 948/2014 végrehajtási rendelet értelmében nyújtható magántárolási támogatás tekintetében a 826/2008/EK rendelet, az e rendelet szerinti állami intervenció tekintetében pedig az 1272/2009/EU rendelet további alkalmazása érdekében az (EU) 2016/1238 felhatalmazáson alapuló rendelettől való eltérés formájában ideiglenes rendkívüli intézkedések megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 219. cikke (1) bekezdésére, összefüggésben 228. cikkével,
   mivel:
   
               (1)
            
            
               A tejágazat piacán zavarok jelentkeztek a kereslet és a kínálat egyensúlyának megbomlása miatt.
            
         
               (2)
            
            
               2016. januártól áprilisig az Unió soványtejpor-termelése a tejtermelésben bekövetkezett élénkülés következtében 18 %-kal nőtt, míg az exportok ugyanebben az időszakban 8 %-kal estek vissza. Az Unióban előállított összes sovány tejpornak hagyományosan 40–50 %-a kerül exportálásra.
            
         
               (3)
            
            
               Mindezekből kifolyólag a sovány tejpor ára folyamatosan csökken az Unióban.
            
         
               (4)
            
            
               Az 1308/2013/EU rendelet 12. cikkének d) pontja értelmében március 1-jétől szeptember 30-ig van lehetőség állami intervencióra a vaj és a sovány tejpor tekintetében. Az (EU) 2015/1549 felhatalmazáson alapuló bizottsági rendelet (2) értelmében 2016-ban január 1-jétől szeptember 30-ig van lehetőség állami intervencióra a sovány tejpor tekintetében.
            
         
               (5)
            
            
               Annak érdekében, hogy mielőbb alkalmazható legyen valamennyi lehetséges piaci intézkedés, továbbá megakadályozható legyen a sovány tejpor árának további csökkenése és a piaci zavarok súlyosbodása, fontos, hogy az állami intervenció lehetősége folyamatosan fennálljon a következő intervenciós időszak kezdetéig, azaz 2017. március 1-jéig.
            
         
               (6)
            
            
               Következésképpen helyénvaló a sovány tejpor tekintetében 2016. december 31-ig meghosszabbítani a 2016. évi intervenciós felvásárlási időszakot, a 2017. évi intervenciós felvásárlási időszak kezdetét pedig január 1-jében meghatározni.
            
         
               (7)
            
            
               Az intervenciós felvásárlási időszak 2016. szeptember 30-tól2016. december 31-ig tartó meghosszabbítása egybeesik az (EU) 2016/1238 felhatalmazáson alapuló bizottsági rendelet (3) és az (EU) 2016/1240 bizottsági végrehajtási rendelet (4) alkalmazásának idejével, melyek 2016. október 1-jével a 826/2008/EK (5) és az 1272/2009/EU bizottsági rendelet (6) helyébe lépnek. A folyamatosság és a jogbiztonság érdekében helyénvaló olyan eltérésről rendelkezni, melynek értelmében a 826/2008/EK rendelet továbbra is alkalmazandó a 948/2014/EU bizottsági végrehajtási rendelet (7) értelmében benyújtott, magántárolási támogatás iránti kérelmekre, valamint az 1272/2009/EU rendelet továbbra is alkalmazandó az e rendelet értelmében benyújtott ajánlatok vagy pályázatok tekintetében.
            
         
               (8)
            
            
               Annak érdekében, hogy az e rendeletben előírt ideiglenes intézkedések azonnali hatást gyakoroljanak a piacra és hozzájáruljanak az árak stabilizálásához, ennek a rendeletnek a kihirdetése napját követő napon hatályba kell lépnie,
            
         ELFOGADTA EZT A RENDELETET:
   1. cikk
   Az 1308/2013/EU rendelettől való eltérés
   Az 1308/2013/EU rendelet 12. cikkének d) pontjától eltérve a sovány tejporra vonatkozó 2016. évi állami intervenciós időszak 2016. december 31-ig meghosszabbodik.
   Az 1308/2013/EU rendelet 12. cikkének d) pontjától eltérve 2017-ben január 1-jétől szeptember 30-ig van lehetőség állami intervencióra a sovány tejpor tekintetében.
   2. cikk
   Az (EU) 2016/1238 felhatalmazáson alapuló rendelettől való eltérés
   Az (EU) 2016/1238 felhatalmazáson alapuló rendelet 10. és 11. cikkétől eltérve a sovány tejpor magántárolási támogatása iránti, a 948/2014/EU végrehajtási rendelet értelmében 2017. március 1. előtt benyújtott kérelmek tekintetében továbbra is a 826/2008/EU rendelet alkalmazandó.
   Az (EU) 2016/1238 felhatalmazáson alapuló rendelet 10. és 11. cikkétől eltérve a sovány tejpor vonatkozásában az e rendelet 1. cikkének első bekezdése értelmében 2017. január 1. előtt benyújtott ajánlatok vagy pályázatok tekintetében továbbra is az 1272/2009/EU rendelet alkalmazandó.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 2015. szeptember 17-i (EU) 2015/1549 felhatalmazáson alapuló rendelete a tej- és tejtermékágazatot érintő ideiglenes rendkívüli intézkedéseknek a vajra és a sovány tejporra vonatkozó 2015. évi állami intervenciós időszak meghosszabbítása és a vajra és a sovány tejporra vonatkozó 2016. évi állami intervenciós időszak előrehozatala formájában történő megállapításáról (HL L 242., 2015.9.18., 28. o.).
   
      (3)  A Bizottság 2016. május 18-i (EU) 2016/1238 felhatalmazáson alapuló rendelete az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő kiegészítéséről (HL L 206., 2016.7.30., 15. o.).
   
      (4)  A Bizottság 2016. május 18-i (EU) 2016/1240 végrehajtási rendelete az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazásával kapcsolatos szabályok megállapításáról (HL L 206., 2016.7.30., 71. o.).
   
      (5)  A Bizottság 2008. augusztus 20-i 826/2008/EK rendelete egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról (HL L 223., 2008.8.21., 3. o.).
   
      (6)  A Bizottság 2009. december 11-i 1272/2009/EU rendelete az 1234/2007/EK tanácsi rendeletnek a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról (HL L 349., 2009.12.29., 1. o.).
   
      (7)  A Bizottság 2014. szeptember 4-i 948/2014/EU végrehajtási rendelete a sovány tejpor magántárolási rendszerének bevezetéséről és a magántárolási támogatás összegének előre történő megállapításáról (HL L 265., 2014.9.5., 18. o.).